Lærerveiledning – Samantha reiser til England

# Kort beskrivelse av opplegget:

En «muntlig» og lite formell avlesningsvideo i form av en reisevlogg. Her får eleven avlese tegnspråktekst med kun én hånd og møter kanskje på noen utfordringer med tanke på visuelt støy. Målet er å gi tekster i ulike former og sjangre.

# Forslag til kompetansemål fra norsk tegnspråk, etter 10. trinn:

* Avlese kritisk og vurdere om tekster er troverdige
* Gjenkjenne de språklige virkemidlene humor, ironi, kontraster, sammenligninger, symboler og språklige bilder og bruke dem i egne tekster
	+ Forslag til del av kompetansemål:
		- Gjenkjenne de språklige virkemidlene humor, ironi og bruke dem i egne tekster

# Forslag til videre elevarbeid:

* Hvorfor sitter Samantha på «førersiden» når det ikke er hun som kjører?
* Hva gjør denne reisevloggen lite troverdig? Skriv opp punkter og film inn svarene dine med mobiltelefon (liggende) og med én hånd).
* Gjør en kort analyse av filmen:
	+ Er den formell eller uformell?
	+ Hvilke virkemidler bruker den? (ironi, humor osv).
	+ Hvem tror du er målgruppen til denne youtube-kjendisen?
* Ring en venn eller et familiemedlem med mobilen (facetime) og ha en samtale med hverandre på tegnspråk og med én hånd.